Con a redota de l'Archiduque y a victoria de Felipe V en a Guerra de Succesión (1714) y a promulgación d'os Decretos de Nueva Planta (1716), se deroga o Consello d'a Corona d'Aragón y os estatos d'a Corona d'Aragón excepto a Val d'Arán son encorporatos a lo Reino de Castiella baixo lo gubierno d'o Consello d'a Corona de Castiella, que se convertirá dimpués en o Consello Reyal. Se puet considerar que de facto, naixe o Reino d'Espanya, encara que iste Reino nomás existiba en virtut d'a Constitución. O primero en fer servir o tetulo de Rei d'Espanya será Chusé Bonaparte en 1808, en virtut de l'articlo 4 d'a  Constitución de Bayona, y en plural, Rei d'as Espanyas. O tetulo de conte de Barcelona ye dende allora un d'os muitos tetulos hereditarios d'o Rei d'Espanya.